**AKMENĖS RAJONO AKMENĖS GIMNAZIJA,**

**KODAS 190447774, LAIŽUVOS G. 7, AKMENĖ**

**AIŠKINAMASIS RAŠTAS**

**PRIE 2025 M. 9 MĖNESIŲ TARPINIŲ FINANSINIŲ ATASKAITŲ RINKINIO**

2025 m. lapkričio d. Nr.

Naujoji Akmenė

1. **BENDROJI DALIS**
2. **Duomenys apie finansinių ataskaitų rinkinį parengusį viešojo sektoriaus subjektą.**

Akmenės rajono Akmenės gimnazija (toliau – Gimnazija) įregistruotas Lietuvos Respublikos Juridinių asmenų registre 1995 m. birželio 02 d., įstaigos kodas – 1904447774, buveinės adresas – Laižuvos g. 7, Akmenė, steigėjas – Akmenės rajono savivaldybė.

Gimnazijos savininko teises ir pareigas įgyvendina Akmenės rajono savivaldybės Taryba, kuri koordinuoja Gimnazijos veiklą, tvirtina ir teisės aktų nustatyta tvarka keičia Gimnazijos nuostatus, priima sprendimą dėl Gimnazijos buveinės pakeitimo, sprendžia kitus įstatymuose, jos kompetencijai, priskirtus klausimus.

Gimnazija vykdo nuostatuose numatytas funkcijas.

Finansinių ataskaitų rinkinys sudarytas pagal 2025 m. rugsėjo 30 d. apskaitos duomenis.

Finansinėse ataskaitose pateikiami duomenys išreikšti Lietuvos Respublikos piniginiais vienetais – eurais.

Vidutinis darbuotojų skaičius – 83,

1. **Informacija apie kontroliuojamus, asocijuotus ir kitus objektus.**

Gimnazija kontroliuojamų ir asocijuotų subjektų neturi.

1. **Informacija apie įstaigos filialus ar struktūrinius vienetus**.

Akmenės rajono Akmenės gimnazijos ikimokyklinio ugdymo skyrius „Gintarėlis“, buveinės adresas Stoties g. 3A, LT-85379 Akmenė, Akmenės rajono savivaldybė, pagrindinė veikla – neformalusis švietimas, pagrindinės veiklos rūšys – ikimokyklinis ugdymas, kita veiklos rūšis – priešmokyklinis ugdymas.

1. **Svarbios sąlygos, kuriomis veikia įstaiga ir kurios gali paveikti tolesnę įstaigos veiklą.**

Susiklosčius sudėtingai ekonominei situacijai Lietuvoje mažėja gimstamumas, didėja šeimų emigracija į užsienį, demografinės vietovės keitimas gali turėti įtakos vaikų skaičiaus mažėjimui mokymo įstaigose.

1. **APSKAITOS POLITIKA**

Gimnazijos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau – VSAFAS).

Gimnazija, tvarkydamas buhalterinę apskaitą ir rengdamas finansines ataskaitas, vadovaujasi Lietuvos Respublikos Viešojo sektoriaus atskaitomybės įstatymo ir kitų teisės aktų nustatyta tvarka. Jeigu nėra konkretaus VSAFAS reikalavimo, Gimnazija vadovaujasi bendraisiais apskaitos principais, nustatytais 1-ajame VSAFAS „Finansinių ataskaitų rinkinių pateikimas“ ir 23-ajame VSAFAS „Tarpinių finansinių ataskaitų rinkinys“.

Gimnazijos apskaitos politika yra apskaitos vadovo sudėtinė dalis. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

Apskaitos politika pakeista 2023 m. birželio 30 d. Akmenės rajono savivaldybės administracijos direktorės įsakymu Nr. A-390 „Dėl Akmenės rajono savivaldybės biudžetinių įstaigų, kurių apskaitą centralizuotai tvarko Akmenės rajono savivaldybės administracijos biudžetinių įstaigų centralizuotos apskaitos skyrius, apskaitos politikos patvirtinimo“ vadovaujantis Lietuvos Respublikos Vyriausybės 2018 m. gegužės 23 d. nutarimu Nr. 488 „Dėl centralizuoto viešojo sektoriaus subjektų buhalterinės apskaitos organizavimo tvarkos aprašo patvirtinimo“ 19.1.1. papunkčio nuostatomis. Naujos apskaitos politikos taikymas finansinės būklės ir veiklos rezultatų ataskaitų straipsniams įtakos neturėjo.

Gimnazijos apskaitai tvarkyti yra naudojama kompiuterinė finansų valdymo ir apskaitos informacinės sistema „BiudžetasVS“, kuri sukonfigūruota taip, kad būtų galima tvarkyti apskaitą remiantis teisės aktais ir apskaitos vadovo reikalavimais. Apskaitos įrašai susisteminami apskaitos registruose. Informacija, pateikiama finansinėse ataskaitose, yra patikima, nešališka, visais reikšmingais atvejais išsami.

1. **AIŠKINAMOJO RAŠTO PASTABOS**
2. Per ataskaitinį laikotarpį apskaitos politika buvo keista. Apskaitinių įverčių keitimo nebuvo.
3. Neapibrėžtųjų įsipareigojimų ar neapibrėžtojo turto pokyčių nėra.
4. Gimnazija per ataskaitinį laikotarpį teisinių ginčų neturėjo.
5. Reikšmingų įvykių, įtakojančių biudžetinės įstaigos veiklos rezultatus ir finansinių ataskaitų rinkinį, po paskutinės ataskaitinio laikotarpio dienos nenustatyta.
6. Finansinės būklės ataskaitoje pateikta informacija apie įstaigos turto, finansavimo sumų,

įsipareigojimų ir grynojo turto būklę paskutinę laikotarpio dieną.

1. Veiklos rezultatų ataskaitoje pateikta informacija apie veiklos rezultatus, t. y. uždirbtas

pajamas ir patirtas sąnaudas per nurodytą ataskaitinį laikotarpį.

1. Finansinių ataskaitų rinkiniui taikomas reikšmingumo kriterijus: 0,05 procento nuo 2024

metais gautų finansavimo sumų – 2271360,23 Eur., reikšmingumo kriterijus pinigine išraiška sudaro 1135,68 Eur.

Švietimo padalinio vadovė (direktoriaus pavaduotoja ugdymui), laikinai

einanti direktoriaus pareigas Eglė Radionova

Biudžetinių įstaigų centralizuotos apskaitos Ina Pundziuvienė

skyriaus vedėja